Matovič, Igor, podpredseda vlády a minister financií SR (2021-12-03):
Ďakujem pekne. Pokúsim sa reagovať na svojho predošlíka, keďže ide... predošlíka, jak sa to povie, predrečníka (povedané so smiechom), sorry, že keďže ide o predsedu finančného výboru a patrilo by sa, keďže aj prezentoval stanovisko za našu koaličnú stranu SaS. Dovolím si, značil som si to do radu, takže dovolím si ísť faktograficky. Marián, začal si tým, že teda vytvorí sa systém, čo bude stáť veľmi množstvo peňazí. A ako sme na to prišli, že to bude stáť veľké množstvo peňazí? Možno u vás, ak by ste to organizovali na vašich ministerstvách, by to stálo veľké množstvo peňazí, ale my sme organizovali systém na očkovaciu lotériu, na sprostredkovateľský bonus, bolo to vo vlastnej réžii a boli to otázky pár desiatok tisíc eur. Nie sme zlodeji smerácki, že by sme to urobili teraz niekde cez niekoho druhého za desiatky miliónov eur. Hovoríš, že nič o tom systéme nie je známe. No logicky, nie je prijatý návrh zákona ani by sme nemohli niečo o tom systéme vedieť, kým nie je prijatá legislatíva, ktorá umožní systém vytvárať. Kritizoval si, tak podprahovo si podsúval, mňa to aj celkom mrzí, že vlastne v zákone sa posúva právomoc cez nariadenie vlády určiť, posunúť dátumy napríklad. Áno, ja vychádzam z toho, že pán minister zdravotníctva Lengvarský mi povedal, že vie zabezpečiť alebo zorganizovať očkovanie 50-tisíc dávkami denne, ale keď nakoniec realita sa ukáže, že to nestíha, tak prečo by sme ľuďom, ktorí splnia podmienky, že sa nahlásia do 24. decembra a jednoducho holt, na strane štátu bude zlyhanie, že nestačí tak rýchlo organizovať očkovanie, prečo by sme nemohli sme dať kompetenciu vláde nariadením posunúť termín a vyjsť v ústrety tým zaregistrovaným ľuďom? Je to úplne normálne, je to v súlade so zdravým rozumom a nepochopil som, naozaj som to nepochopil. to podsúvanie bez akejkoľvek kontroly Národnej rady, ako keby tá vláda bola nezodpovedná, vláda, ktorej vy ste súčasťou. Takže naozaj túto poznámku som nepochopil. Hovoril si teda, že vytvorí sa systém a dodnes nie sú podpísané žiadne zmluvy, hoci potom, áno, v zátvorke si povedal, však je to logické. No ale nechápem potom, prečo to kritizujeme. Áno, nie sú podpísané zmluvy ani nemôžu byť, ani verejné obstarávanie nemôže byť spustené, kým nie je legislatíva, samozrejme. Ale však to vieš a hovorím, naozaj mi to trošku tak pripadalo také neférové argumenty, ktoré síce si v zátvorke sa snažil korigovať, ale ono to vo verejnom priestore už potom žije a medzi tými konšpirátormi, keď si nastrihajú tvoje vystúpenie, úplne ideál povedať, že čo to tu vlastne ideme spáchať? Ideme vláde umožniť, aby posunula tým ľuďom termín na očkovanie, aby ho stihli, ideme... Jej, nie sú tam podpísané zmluvy, čo to ten Matovič vlastne navrhuje? Také, nemyslím si, že to bolo poctivé. Čo potom hovoríš, áno, je to časovo náročné vytvoriť tento systém a rozvádzal si teda, že či si to ministerstvo vytvorí samé, ako bolo povedané na výbore. Áno, tento úmysel máme, aby sme to znova urobili tak, že to urobíme za pár desiatok tisíc, nie za pár desiatok miliónov, ako to robili zlodeji pred nami. Však sme to vždy kritizovali. Alebo outsourcujeme, vôbec nad tým nerozmýšľame, že by sme také niečo outsourcovali, takže to je také zbytočné. Strašiť tým, že to bude v apríli alebo v lete, naozaj, nepodceňuj nás. Očkovaciu lotériu, systém sme boli schopní vytvoriť veľmi rýchlo. To nie je zásadne odlišné. Máme systémy vo Finančnej správe, ktoré práve overujú aj bločky, takzvaný Over doklad, ktorý už skenuje QR kódy. Sme kúsok od toho, aby sme ten systém mohli naprogramovať, lebo máme dosť funkčných prvkov, ktoré na to vieme využiť. Čiže je to také podceňovanie. Ja neviem, možno vy si to netrúfate, ale naozaj nepozeral by som s vedomosťou svojich vlastných schopností na tých ostatných. Akože, keď vy si to netrúfate, tak, prosím, bol by som nerád, aby sme toto podsúvali ľuďom teraz, že vlastne tu bude niečo, čo bude funkčné v lete. Potom si hovoril o tom, že postihnuté sektory, a opakovane, potrebujú pomoc hneď a teraz. No ale to sa treba potom ohlásiť na ministerstve hospodárstva. Nech sa páči, vyplácajte teraz hneď a teraz nájomné tým postihnutým sektorom. To máte v rukách. Tí podnikatelia na to čakajú, čakajú, to sú hotové peniaze. Ministerstvo hospodárstva má na to kompetencie, máte na to peniaze, len to treba sprocesovať. Podľa mňa v pondelok im to vyplaťte všetkým, čo sú teraz zatvorení. To máte v rukách. Ministerstvo práce, sociálnych vecí priebežne vypláca pomoc za kurzarbeity na preplácanie miezd tých zamestnancov. Ministerstvo dopravy vypláca podľa poklesu tržieb, ale vy máte v rukách kľúčovú časť pomoci, vyplácať nájom hneď a teraz, aby tí ľudia tu nemuseli úverovať štát. Teraz im to vyplaťte! Budem sa budúci týždeň pýtať, či ste už teda vyplatili nájomné za november v pondelok. To máte v rukách, váš predseda strany, vaše ministerstvo hospodárstva. Toto je špeciálna pomoc mimo tých troch schém pomoci, ktoré budú platiť naďalej, a keď ju neodhlasujete, iná pomoc nebude ako len tie tri schémy pomoci. Toto bola dodatočná pomoc pre reštaurácie, ktorými ste tu rok a pol mávali, za ktoré ste sa zaštitovali, o ktorých ste hovorili, že musia zostať otvorené, lebo tým podnikateľom nemáme ubližovať. My ponúkame 500 miliónov práve pre tie sektory, ktoré vy ste tu dlhé mesiace hájili, bojovali ste proti pandemickým opatreniam vlády. My ponúkame špeciálnu pomoc voči tomu, čo už vaše ministerstvo, práca aj doprava poskytujú, a vy hovoríte, že netreba. Treba si zodpovedať alebo porovnať si slová a skutky. Máte tu možnosť týmto sektorom pomôcť, ešte raz hovorím, špeciálnou dodatočnou pomocou. Máte možnosť ukázať, že naozaj vám na tých reštauráciách záleží a že to neboli len slová. Je to čisto, čisto, čisto na vašom rozhodnutí. A od toho bude tá pomoc záležať. Ale keď vy poviete že nie, ja sa do toho už starať viacej nebudem. Na váš, všetky tie reštaurácie budem obracať na vás, aby vy ste im preplácali naozaj plné nájomné, aby ste ich nezdierali, že keď on sa dohodne so svojím prenajímateľom a potom možno mu polovičku zaplatíte a podobné veci. Ne, ne, ne, tam ich nasmerujem. Poviem, ja som pomôcť chcel, páni z SaS a dámy nesúhlasili, nech sa páči, obráťte sa na ministerstvo hospodárstva. Prečo by som potom mal riešiť váš problém? Predsa pomoc podnikateľom má byť v prvom rade úloha ministerstva hospodárstva. Ja ten problém už riešiť nebudem, sorry. Zoberiete im 500 miliónov z tržieb, vy sa im pozeráte do očí. Potom si, Marián, hovoril, že poukazy vytvoria možnosti rôznych podvodov. Opäť, ako naozaj vyprosím si to trošku so slovami, že podľa seba súdim teba? My podvádzať s nimi nebudeme. To, že si zákazník, alebo zákazník, ten klient, ten dôchodca, že on sa rozhodne si ten poukaz niekomu druhému predať, to nie je podvod. Aj stravenku, ktorú dnes dostane, dostane sa k nej alebo ten, kto dostáva stravenky, nikto mu nebráni a nie je to protizákonné, ak tú stravenku vymení za peniaze. A že syn, dcéra povedia babke: „Babi, daj poukaz, my ti dáme za to peniaze,“ možno aj v tej istej hodnote, čo je na tom podvod? Že sa stanú také prípady, že teraz nejaká posilovňa, čo ste tu povedali, neviem kto, či to si bol priamo ty, alebo pán Cmorej, alebo niekto, že si posilovňa kúpi poukaz niekde od babky a dá si to do tržieb. Áno, prizná to do tržieb, bude to musieť zdaniť. A že takýchto podvodov tam bude pár percent. A koľko desiatok percent vy ste vyplatili podvodne, vaše ministerstvo hospodárstva za nájmy? Fiktívne zmluvy nájomné, vláčik zaparkovaný tuto, čo chodí po Bratislave, zaparkovaný pod Prístavným mostom, vy státisíce eur ste vyplácali na evidentné podvody, prosím vás. Jasné, že vždy sa nájdu podvodníci, ktorí to budú chcieť zneužiť, ale dôležité je pomáhať rýchlo. Kto rýchlo dáva, dvakrát dáva. A áno, budeme s tým počítať a nevieme tomu zabrániť, aby tam pár percent ľudí neurobilo podvody, ako vy ste nedokázali zabrániť, aby desiatky percent ľudí nerobilo podvody pri nájomných. Že ste robili a vyplácali podvody, či tieto nájomné, príspevky na nájomné v miliónových hodnotách firmám, v ktorých ABC Retail si urobil zmluvu s ABC, s. r. o., samy so sebou, a vy ste na základe toho vyplácali milióny, milióny, milióny, milióny z verejných peňazí, vy budete kritizovať vopred tých dôchodcov alebo tých ľudí v tých postihnutých prevádzkach, že niekde si kúpi nejaký poukaz? Naozaj keď budem kritizovať, najprv sa pozrem ráno do zrkadla, poviem si, či som to zvládal ja, vyplácať tú pomoc s tým nájomným, a keď viem, že som umožnil obrovské podvody a nedokázal som tomu zabrániť, to nehovorím, že to bol úmysel, ale jednoducho nedokázal som tomu zabrániť a mnohým podľa mňa sa dalo zabrániť na druhej strane, lebo hneď, keď prvý novinár príde, pozre si a zistí tam podvod za dve hodiny, tak podľa mňa ministerstvo celé hospodárstva by malo byť schopné zabrániť takýmto podvodom pri tých stovkách zamestnancov, keď je dobrá vôľa, keď je dobrá vôľa. Takže toľko k podvodom. Potom si, Marián, hovoril, že poukazy bude treba vytlačiť, to bude niečo stáť. Poukazy bude treba zabaliť, to bude niečo stáť. Poukazy bude treba poslať, to bude niečo stáť. Na poukazy bude treba urobiť aplikáciu, to bude niečo stáť. Ale ja som, do prdele, do samého konca počúval, že či raz budeš hovoriť o tom, čo nás bude stáť, keď sa tí dôchodci nezaočkujú. Aké obrovské škody tým budeme páchať, či ekonomické, či na zdraví, alebo na životoch, ale ani jednu vetu, ani jedno slovo si o tejto veci nepovedal. A to by som očakával od predsedu finančného výboru, že bude sa snažiť pozerať aj na má dať, dal, aktíva, pasíva. Lebo spravovať verejné financie je aj o príjmoch, aj výdavkoch. Nielen z jednej strany, ale pozerať aj na to, čo týmto ušetríme a kde tie peniaze zobereme. Čiže z tohto pohľadu a verím tomu, že ty si to uvedomuješ, ale stranícka línia a príkaz predsedu strany hovorí, nie, nesmieš to povedať objektívne, musíš to povedať len tak, aby to vyzeralo ľúbivo pre ľudí. Ale nie je to poctivé, nie je to pravdivé a mrzí ma to. Mrzí ma, že celé to tvoje vystúpenie vyznelo ako jedno obrovské hľadanie dôvodov, prečo to nepodporiť a prečo sa to nedá, miesto toho, aby sme hľadali riešenia, ako to spolu urobiť, ako zachrániť tie životy, ako ochrániť to zdravie, ako zachrániť alebo ochrániť tie verejné financie pred obrovskými škodami, ktoré budú páchané priamo tým, že áno, tie prevádzky budú zatvorené, tým, že budeme musieť platiť potom tú zdravotnú starostlivosť v omnoho väčšom rozsahu. Tým, že tí ľudia nedostanú zdravotnú starostlivosť, ktorú by mohli dostať, tú normálnu mimocovidovú, a kvôli tomu zomrú alebo vypadnú z pracovnej sily, čiže nebudú platiť do budúcna dane, odvody, lebo jednoducho sme zahltili nemocnice covidom. Nič, ani slovo. Ešte raz hovorím, veľmi ma to mrzí. Čiže miesto toho, aby sme naozaj hľadali spolu riešenia, ako pomôcť, či už tým dôchodcom, ale aj tým zdravotníkom v tých nemocniciach, alebo všetkým ostatným tým pacientom, ktorí čakajú na plánované a dnes odsúvané operácie, ako pomôcť podnikateľom, ktorým ste veľakrát ste sa za nich skrývali, zaštiťovali nimi a hovorili ste, ako vám na nich záleží, len samá výhovorka, prečo sa to nedá, samé podozrievania, ako tam budú podvody, ako všetko, čo bude veľa stáť, a mrzí ma to. Tiež si podsunul také vyjadrenie, si hovoril o tom, že teda jak keby tu panuje všeobecná predstava, že senior alebo teda predstava u predkladateľov, že senior je vitálna 60-ročná pani, ktorá chodí do divadla alebo chodí na ten nordic walking, či jak sa to volá presne, ktorá má smartfón. Kto to kedy kde povedal? Načo to podsúvaš? Je to klamstvo. Od začiatku hovorím, že ten poukaz sa bude dať posunúť komukoľvek v rodine, od začiatku hovorím, že ho môže predať komukoľvek v rodine, že ho môže predať komukoľvek inému. Tak načo tu podsúvame niečo, len aby si zhovadil riešenie, na ktoré si dostal stranícky príkaz, aby si ho zhovadil? Buďme poctiví. Keď raz viem, že to môže byť akýkoľvek, aj nevládny senior v domove dôchodcov, ktorý leží na posteli, ale keď sa zaočkuje, tak vie, že svojim deťom, vnúčatám týmto môže pomôcť, tak to povedzme, keď teda naozaj chceme byť objektívni, keď chceme hľadať pravdu. Lebo tak to je. Potom si hovoril dosť obsiahlo vlastne o tom, že presun bežných výdavkov, ktorý je obsiahnutý v tomto návrhu zákona v § 33b, ktorý hovorí o tom, že počas obdobia pandémie možno bežné výdavky rozpočtované v rozpočtovom roku ´21 presunúť do nasledujúceho roku. Trošku si zabudol zdôrazniť to podstatné, čo tam je napísané v tom návrhu, a to sú bežné výdavky rozpočtované v roku ´21 na podporu poskytovanú z výdavkov štátneho rozpočtu na riešenie dôsledkov krízovej situácie. Čiže covidové výdavky z tohto roku. Inak povedané teda, aby ste si to vedeli predstaviť, kolegovia z SaS, keď Richardovi Sulíkovi zostane balík peňazí na nájomné v tomto roku, ktoré mal poskytnúť tým prevádzkam, aby si ich mohol posunúť do budúceho roku a mohol poskytovať tým prevádzkam prostriedky na nájomné. Je to v záujme vášho samého ministra hospodárstva, aby to nebolo o tom, že ku koncu roku mu tie peniaze stopnem a budeme si ich pýtať a potom si budeme zase vytvárať v novom rozpočte peniaze na to, aby sme... dostával na nájomné, aby si ich jednoduchou operáciou mohol posunúť, lebo boli poskytnuté tomu ministerstvu za účelom pomoci pre dotknutý sektor v súvislosti s covidom a týmto si ich vie posunúť do nasledujúceho roku. Kritizovať niečo, čo priamo pomáha vašemu ministrovi a uľahčuje mu život, aj ministerstvu, a zabezpečuje ten priebežný plynulý tok pomoci voči dotknutému sektoru mi až, neviem až pochopiť. Potom si použil také výrazy teda, bude to stáť veľmi veľa, dokáže pomôcť len veľmi málo. Ministerstvo financií, ale aj výbor pre financie a rozpočet by mal vychádzať z faktov, nie z dojmológie. Dokáže pomôcť len veľmi málo. Fakt teraz by som chcel vedieť, ako to teda minister, či teda výbor pre financie a rozpočet a jeho predseda vypočítali. Ako teda vypočítal, že dokáže pomôcť len veľmi málo. Ako teda vy v SaS počítate pomoc? Zachránený život je hodný niečo, či nie je niečo hodný? Ochránené zdravie je niečo hodné, alebo nie je niečo hodné? Pomoc tým dotknutým sektorom 500 miliónov eur, že im dáme, aby sa pozviechali z krízy, je niečo hodné, alebo nie je niečo hodné? Zabezpečiť, aby nemocnice nám nezlyhávali, aby mohli poskytovať plánovanú zdravotnú starostlivosť, je niečo hodné, alebo nie je niečo hodné? Ak tieto jednotlivé položky vy považujete za nehodné, aby ste ich ocenili, čiže vlastne pre vás nemajú hodnotu, potom pochopím, že poviete, že dokáže pomôcť veľmi málo. Ale ak zdravie, život, plánované operácie, menej stresu pre zdravotníkov, pomoc pre dotknutý sektor v hodnote 500 mil. eur považujete za hodnoty, tak nemôžete povedať, že dokáže pomôcť len veľmi málo. Jedno, druhé, tretie, štvrté, piate je obrovská pomoc všetkým menovaným. Nehovorím o vyvolaných ďalších efektoch, strese spoločnosti, to, že môžme žiť normálne, že deti budú môcť chodiť normálne do školy. Rovno to odsúdite, dokáže pomôcť len veľmi málo. Jedinú odpoveď by som mal, že jednoducho tieto položky pre vás neznamenajú hodnotu, ale ja to nechcem veriť, že pre vás život človeka nemá hodnotu. Nechcem veriť, že zdravie alebo ochrana zdravia nemá hodnotu Že zabezpečiť, aby deti mohli chodiť do školy, že nemá hodnotu. Že zabezpečiť, aby ľudia mali poskytovanú plánovanú zdravotnú starostlivosť, že to nemá hodnotu. Že pomôcť tým, za ktorých ste sa rok a pol skrývali v boji proti pandemickým opatreniam vlastnej vlády, reštauráciám, hotelom, penziónom a dotknutým všetkým službám, kultúre, športu a podobným, že 500-miliónová pomoc pre tieto sektory nechcem veriť, že pre vás nemá hodnotu. Takže poprosím tiež, skúste v tomto byť poctiví. Potom si povedal, že vlastne práve v čase omikronu by sme mali sa správať veľmi zodpovedne a dávať si pozor, lebo tie peniaze budú niekde chýbať. Toto je práve zodpovedné správanie sa, toto je práve správanie sa zodpovedné voči verejným financiám, že chceme zabrániť škodám, ktoré nám napácha. Ak teraz si povieme, že na verím boha to necháme, však teda, čo sa nezaočkovali, to sú nejakí asi fašistickí blázni, Kotlebovi voliči, Ficovi voliči a čo nás po nich, však aspoň im, Kotlebovi a Ficovi, vymrú voliči. Tento postoj nemáme právo zaujať. Či volia Kotlebu, Fica, Pellegriniho, alebo jednoducho zľakli sa a volili nás, ale podľahli tým klamstvám, ktoré sa tu šírili o vakcinácii, nám musí záležať na ich životoch. My musíme urobiť všetko pre to, aby títo ľudia chránili svoje zdravie, aj keď dnes si to možno až tak neuvedomujú, lebo žijú v strachu z vakcíny. A toto je práve zodpovedné správanie sa voči verejným financiám, že chceme predísť škodám, ktoré nám tu automaticky budú plynúť. Keď dnes uprednostníme politikárčenie, sebectvo, svoju vlastnú slobodu alebo názor, že však vlastne čo nás po nich, oni sú si zodpovední pred ochranou verejného záujmu. Pred ochranou verejných financií. Hovoril si o tom, že s takýmto príspevkom vlastne vakcínu dehonestujeme. Prepáč teraz, ale nebol som vôbec voči tebe osobný, ale teraz jemne osobný budem. Ja si myslím, že vakcínu dehonestuje každý politik, ktorý sa odmieta očkovať. A jedným z nich si ty, Marián. Myslím si, že vakcínu dehonestuje každý politik, ktorý šíri bludy typu, že existuje skupina ľudí, ktorí sú imúnni voči covidu. Toto šíril váš predseda strany pol roka. Tým ľuďom jasné, že to imponovalo, lebo aj oni si to chceli myslieť o sebe, že určite ja patrím do tej skupiny ľudí, ktorí sa nevedia nakaziť covidom. Potom, chvalabohu, že to Rišo uznal, a teda mu to niekto vysvetlil, že šíri bludy, a teda odvtedy to prestal šíriť a neviem, dúfam, že už aj je zaočkovaný. Predpokladám, že áno. Takže toto nie je dehonestovanie vakcíny. Toto je spôsob, ako dosiahnuť, aby tí dôchodci, ktorí sú mimoriadne zraniteľní, aby sa zaočkovali, aby sme chránili ich život, aby sme pomohli tým dotknutým prevádzkam a podobne. Mrzí ma, že si túto snahu nazval populizmom a kupovanie si voličov. Nie, toto je zúfalá snaha zachrániť životy voličov Roberta Fica, najmä, Petra Pellegriniho, Mariána Kotlebu, vo veľmi malej časti našich vlastných voličov. Títo ľudia v živote mňa osobne ani naše hnutie voliť nebudú. Počúvajú iných politikov a myslím si, že je našou spoločnou zodpovednosťou, aby sme urobili všetko pre to, aby si rozmysleli svoj prístup k vakcíne. Však nakoniec si myslím, že si dal tomu korunu, tomu svojmu vystúpeniu jednou vetou, ktorú som si dovolil napísať celú. Dovolím si ju teda odcitovať: „Nevieme odlíšiť komplexné a dôležité od nedôležitého a parciálneho.“ Hlboko s týmto konštatovaním nesúhlasím, lebo ochrana života, ochrana zdravia, ochrana ekonomiky, ochrana detí v školách, aby mohli študovať, ochrana verejného záujmu, ochrana verejných financií je práve komplexná a dôležitá, by som povedal, že v tejto situácii až naliehavá. A nedôležité a parciálne považujem trápne politikárčenie, ktoré si sa tu, bohužiaľ, vo svojom vystúpení rozhodol komunikovať ako oficiálne stanovisko strany SaS. Veľmi ma to mrzí, bol by som veľmi rád, aby ste sa pridali na stranu ochrany života aj starého človeka, aj bezvládneho človeka, ktorý holt podľahol bludom, ktoré tu šírili fašisti a spol. To bolo k tebe, Marián. A dovolím si iba jednu vetu alebo dve vety k pánovi Petrovi Cmorejovi. Podsúvať mi, a teda tiež som si dovolil napísať tú citáciu, „pán minister dohodí biznis gastrofirmám“, je podlé. Je nefér, je to špinavosť a je to v duchu podľa seba súdim teba.